Up-406/00
Natisni
Opravilna št.:
Up-406/00
Datum odločitve:
6. 12. 2000
ECLI:
ECLI:SI:USRS:2000:Up.406.00
Akt:
Ustavna pritožba A. A. zoper sodbo Okrajnega sodišča v Celju št. K 159/98 z dne 9. 3. 2000
Izrek:
Ustavna pritožba A. A. zoper sodbo Okrajnega sodišča v Celju št. K 159/98 z dne 9. 3. 2000 se zavrže.
Evidenčni stavek:
Zaradi neizčrpanosti pravnih sredstev pred njeno vložitvijo je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
22. 11. 2000
Vrsta odločitve:
sklep
Vrsta rešitve:
zavrženje
Dokument:
US20559
Up-406/00
5.12.2000
S K L E P
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z. na seji senata dne 5. decembra 2000
s k l e n i l o :
Ustavna pritožba A. A. zoper sodbo Okrajnega sodišča v Celju št. K 159/98 z dne 9. 3. 2000 se zavrže.
O b r a z l o ž i t e v
1. Pritožnik vlaga ustavno pritožbo zoper pravnomočno sodbo, s katero je bil spoznan za krivega storitve kaznivega dejanja ponarejanja listin po tretjem in prvem odstavku 256. člena Kazenskega zakonika (Uradni list RS, št. 63/94 in nasl. - v nadaljevanju: KZ) in nadaljevanega kaznivega dejanja prikrivanja po prvem odstavku 221. člena KZ. Za prvo kaznivo dejanje mu je bila določena kazen sedmih mesecev zapora, za drugo kaznivo dejanje pa kazen enega leta zapora, nakar mu je bila izrečena enotna kazen enega leta in štirih mesecev zapora.
2. Ustavno pritožbo vlaga po tretjem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju:
ZUstS) in predlaga zadržanje izvršitve izpodbijane sodbe do odločitve o ustavni pritožbi. Uveljavlja kršitev 28. člena Ustave (načelo zakonitosti v kazenskem pravu).
3. Prvi odstavek 51. člena ZUstS določa, da se ustavna pritožba lahko vloži šele, ko so zoper izpodbijani posamični akt izčrpana vsa pravna sredstva. Drugi odstavek istega člena pa določa pogoje za izjemno obravnavo ustavne pritožbe pred izčrpanjem izrednih pravnih sredstev.
4. Iz ustavne pritožbe je razvidno, da pritožnik zoper izpodbijano obsodilno sodbo ni vložil niti pritožbe niti zahteve za varstvo zakonitosti. Do tega naj bi prišlo, ker je prava nevešča oseba, med kazenskim postopkom pa ni imel zagovornika.
5. Eden od pogojev za dopustnost ustavne pritožbe je, da so zoper izpodbijani posamični akt izčrpana vsaj redna pravna sredstva. Če ta pogoj ni izpolnjen, ga ni mogoče nadomestiti s sklicevanjem na nepoznavanje prava. Pogoja izčrpanosti pravnih sredstev tudi ni mogoče preseči z uveljavljanjem posebne utemeljenosti primera, ki je lahko razlog le za izjemno obravnavo prepozno vložene ustavne pritožbe.
6. Glede na prej navedeno je treba ustavno pritožbo zaradi neizčrpanosti pravnih sredstev pred njeno vložitvijo zavreči.
7. Senat Ustavnega sodišča je ta sklep sprejel na podlagi druge alinee prvega odstavka 55. člena ZUstS v sestavi: namestnik predsednice senata dr. Zvonko Fišer ter člana dr. Janez Čebulj in dr. Lojze Ude.
Namestnik predsednice senata:
dr. Zvonko Fišer